Suriyada aholi o'qlar yomg'iri ostida
Bugun Damashqda qurollangan to’da brigada generali Isa al-Xuliyni otib o’ldirgan. Jangari kuchlar va armiya tun bo’yi olishgan.
300 dan oshiq fuqaro o’lgan, deya bildiradi inson huquqlari tashkilotlari. Bugunning o'zida 50 dan ziyod. Guvohlarning aytishicha, ko'chalarda jasadlar yotibdi. Himsda hayot to'xtab qolgan, deydi ular. Bu ma’lumotni mustaqil ravishda tasdiqlash uchun imkoniyat yo’q. Hukumat bu borada og’iz ochmaydi. Axborot vositalarini esa hududga kiritmayapti. Xalqaro hamjamiyat Bashar al-Assad boshliq tuzumga nisbatan bosimni oshirishga urinmoqda. G’arb davlatlari, shuningdek BMT va Arab Ligasi nazarida Bashar al-Assad o’z xalqining qotili va hokimiyatni bo’shatishi kerak. Lekin Suriya rahbari unga qarshi qozg’olonni jinoyatchi va terrorchi kuchlar ishi deb biladi va ularga qarshi har qanday chora ko’rishga tayyor ekanini aytib kelmoqda. Namoyishchilar esa ortga qaytmasligini, Bashar al-Assad terroristlar deb atayotgan odamlar aslida tuzumdan to’ygan yoshlar va ota-onalar ekani ma’lum. O’tgan yilning mart oyida boshlangan va shu kungacha davom etayotgan qo’zg’olonda shu paytgacha 6000 dan oshiq odam halok bo’ldi, ko’pi qurolli kuchlar o’qidan. BMT hisobicha, o’lganlar orasida bolalar yuzlab sonni tashkil etadi. Tashkilotning bildirishicha, hozir jasadlarni sanash uchun imkoniyat mavjud emas.